Public procurement notice: Contract Notice
Published: 2023-05-08
Buyer: Lægemiddelstyrelsen
Country: DK
Contract type: Services
Procedure: Open procedure
CPV classification: 33600000: Pharmaceutical products | 60000000 | 63121000 | 63121100 | 79991000
Estimated value: 2000000 EUR
Submission deadline: 2023-06-06
Award criteria: Lowest price

Technical requirements: Der udbydes en kontrakt om lagerhold af udvalgte meget kritiske lægemidler med henblik på at imødegå forsyningsvanskeligheder i Danmark.
Som følge af de forsyningsvanskeligheder, der er konstateret efter Ruslands aggression mod Ukraine og deraf følgende international ustabilitet, er der truffet beslutning om midlertidig opbygning af forøget lagerbeholdning i Danmark af meget kritiske lægemidler. Formålet med udbuddet er således at sikre, at den vindende tilbudsgiver (”Leverandøren") indkøber lægemidler og stedse opretholder det fornødne lagerhold af de pågældende lægemidler i Aftalens varighed
Formålet med udbuddet er at sikre forsyningen af de pågældende lægemidler, herunder også at opretholde lagerbeholdningen i tilfælde af forsyningsvanskeligheder. Leverandøren skal opretholde den i Bilag 1 krævede lagerbeholdning frem til den 31. december 2023, hvorefter Leverandøren kan afvikle lageret ved salg af lægemidlerne.
Aftalen er ikke eksklusiv, og Lægemiddelstyrelsen kan således vælge at indgå aftale med andre virksomheder om etablering og opretholdelse af tilsvarende lagre af lægemidler.
Udbuddet gennemføres med forbehold for opnåelse af godkendelse fra Europa-Kommissionen  i henhold til Kommissionens midlertidige kriserammebestemmelser for statsstøtteforanstaltninger til støtte for økonomien efter Ruslands aggression mod Ukraine (2022/C 426/01). Som følge heraf kan det samlede vederlag under Aftalen maksimalt udgøre 2 mio. EUR (svarende til omtrent 15 mio. DKK)
- Leverandøren skal have tilladelse indenfor EU/EØS til fremstilling, indførelse eller engrosforhandling af lægemidler.
- Såfremt aftalen tildeles en sammenslutning af virksomheder (f.eks. et konsortium), skal deltagerne i sammenslutningen påtage sig solidarisk hæftelse og udpege en fælles befuldmægtiget.
- I aftalen er hensynet til samfundsansvar, som formuleret i de konventioner, der ligger til grund for principperne i FN's Global Compact, og som formuleret i OECD's retningslinjer for Multinationale virksomheder, inddraget i relevant omfang. Der er desuden stillet kontraktmæssige krav i henhold til ILO-konvention 94 om arbejdsklausuler i offentlige kontrakter og cirkulære nr. 9471 af 30. juni 2014.
Deltagelse i udbuddet kan kun ske elektronisk via ordregivers anvendte elektroniske udbudssystem jf. adressen i udbudsbekendtgørelsens punkt I.3). For at få adgang til udbudsmaterialet, skal Tilbudsgiver være registreret eller registrere sig som bruger.
Al kommunikation i forbindelse med udbudsproceduren, herunder spørgsmål og svar, skal ske via det elektroniske udbudssystem. Spørgsmål skal stilles senest den 24. maj 2023, kl. 10:00. Spørgsmål stillet efter denne dato vil blive besvaret, såfremt de er modtaget så betids, at ordregiver kan nå at fremskaffe de nødvendige oplysninger og meddele svarene senest seks dage inden ansøgningsfristens udløb. Spørgsmål, der modtages senere end seks dage før fristens udløb, kan ikke forventes besvaret, medmindre fristen samtidig udskydes.
Interesserede bedes holde sig orienteret via det elektroniske udbudssystem. Såfremt tilbudsgiver oplever problemer med systemet, kan support kontaktes på mail, dksupport@eu-supply.com, eller telefon, (+45) 70 20 80 14.
Tilbudsgiver skal sammen med sit tilbud indgive et ESPD som et foreløbigt bevis for de i udbudslovens § 148, stk. 1, nr. 1-3. nævnte forhold.
Det er ikke nødvendigt for tilbudsgiver at underskrive sit ESPD-dokument. Ved en sammenslutning af virksomheder (f.eks. et konsortium), skal der indgives et særskilt ESPD for hver af de deltagende økonomiske aktører. Såfremt Tilbudsgiver er en sammenslutning af virksomheder, skal hver deltagers ESPD-dokument være underskrevet af den pågældende deltager. Det er ikke nødvendigt for den ledende Tilbudsgiver, der indgiver tilbuddet, at underskrive sit ESPD-dokument.
Tilbudsgiveren vil blive udelukket fra deltagelse i udbudsproceduren, hvis tilbudsgiveren er omfattet af de i udbudslovens §§ 134 a, 135 og 136 nævnte obligatoriske udelukkelsesgrunde, medmindre tilbudsgiver har fremlagt tilstrækkelig dokumentation for, at denne er pålidelig i overensstemmelse med udbudslovens § 138.
Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for de oplysninger, der er afgivet i ESPD i henhold til udbudslovens §§ 151-152, jf. § 153. Som alternativ til den dokumentation, der er nævnt i udbudslovens §§ 153-155, 157 og 158 kan tilbudsgiver forelægge ordregiver et certifikat for optagelse på en officiel liste over godkendte økonomiske aktører, jf. § 156, som er udstedt af den kompetente myndighed.  Ordregiver kan kun acceptere certifikat for optagelse på en officiel liste fra tilbudsgivere, der er etableret i det land, som fører den officielle liste.


Award value: 2000000